Augustin Johann Joseph Gruber

**Augustin Johann Joseph Gruber** (1763–1835) var en østerriksk katolsk biskop av Laibach og deretter erkebiskop av Salzburg.

## Liv og virke
Bakgrunn===
Augustin Gruber ble født som sønn av en kjøpmann. Han studerte i Wien og var novise hos barføttaugustinerne i 1780, men dro i 1782 for å begynne på generalseminaret. 

### Prest
I 1788 ble han prest i Brunn am Gebirge, i 1794 i Josefstadt i Wien, og i 1796 i *St. Anna* i Wien. I 1802 ble han kirkerådgiver for provinsregjeringen, og i 1806 *wirklicher Hofrat und Kirchenreferent* for hoffkanselliet. Gruber fikk sin doktorgrad i teologi i 1813.

### Biskop av Laibach (Ljubljana)
Den 8. september 1816 ble han ordinert til biskop av Laibach av den wienerske erkebiskopen Sigismund Anton von Hohenwart. Medkonsekrerende var Johann Nepomuk von Dankesreither, hjelpebiskop i Wien, og Giuseppe Bonventura Berardi O.F.M. Conv. av Bacău. 

Han lærte seg slovensk for å kunne preke og katekisere. Han ordinert biskopen av Görz der i 1818 og ble forordnet for de krainske stender. Under kongressen i Ljubljana omgikkes han ofte keiser Aleksander, og ble utnevnt til geheimeråd samme år (1821).

### Erkebiskop av Salzburg
Han ble presentert som erkebiskop av Salzburg av keiseren den 16. februar 1823. Etter pavelig bekreftelse mottok han det erkebiskoplige pallium i Wien den 29. februar 1824 og ankom Salzburg 22. mars.

Dette erkebispedømmet var blitt omorganisert som følge av statsendringene og regnet fra nå av Trient, Brixen, Gurk (Kärnten), Seckau (Steiermark), Lavant (det sener Maribor bispedømme) og Leoben (senere avskaffet) som suffraganske bispestoler. I 1824 utnevnte og bekreftet Gruber biskopene av Gurk, Seckau og Lavant, og i 1828 en ny for Gurk. Samtidig ble det nyorganiserte Salzburg domkapitlel opprettet. Fra 1828 og utover holdt erkebiskopen forelesninger om pastoraltjenesten, og fra 1830 og utover kateketiske forelesninger i *Priesterhaus*, som ble utgitt i tre bind (1834-36). De aller første var allerede utgitt, i publikasjonen *«Katechetische Vorlesungen über des hl. Augustinus Buch: Von der Unterweisung der Unwissenden in der Religion…»* (Salzburg 1830).

I den den franske perioden hadde Manhart-sekten bestått i Brichsenthal i erkebispedømmet Salzburg. De anerkjente ikke sine pastorer som legitime og insisterte på å søke veiledning fra paven selv. Gruber grep inn; Manharts sendte representanter til Roma og returnerte fornøyde, hvoretter sekten, med klok behandling, døde ut. Erkebiskopens innsats i saken med Zillerthals *[[Inclinanten]]* var imidlertid mislykket. 

Gruber var en utmerket predikant og kateket, en moderat biskop, en grundig teolog og en erfaren forretningsmann.  I perioden mellom opplysningstiden og romantikken, som så renessansen for en nyskolastisk, ensartet teologi i teori og praksis, la han grunnlaget som strakte seg inn i den senere «kateketiske reformbevegelse». 

Etter sin død ble Gruber gravlagt i krypten i Salzburgs domkirke.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Flavio Chigi den eldre (1631-1693) *1686
* Kardinal Giovanni Antonio Guadagni (1674-1759) *1724
* Kardinal Christoph Bartholomäus Anton Migazzi von Waal und Sonnenthurn (1714-1803) *1751
* Biskop Michael Léopold Brigido von Marenfels und Bresoviz (1742-1816) *1788
* Erkebiskop Sigismund Anton von Hohenwart (1730-1820) *1791
* Erkebiskop *Augustin Johann Joseph Gruber* (1763-1835) *1816
## Litteratur
* 
* 
* Christian Greinz: *Die fürsterzbischöfliche Kurie und das Stadtdekanat zu Salzburg.* Verlag d. fürsterzbischöflichen Konsistoriums, Salzburg 1929.
* Peter Unkelbach: *Augustin Gruber (1763–1835)*. Katechet, Staatsbeamter, Bischof und Metropolit im josephinischen Österreich, Schriftenreihe des „Erzbischof-Rohracher-Studienfonds“, Band 5, Limburg an der Lahn / Salzburg 1999, ISBN 3-9501073-0-4.

## Referanser